Aditya Roy Kapur Birthday Special- बॉलीवुड के बेहतरीन अभिनेताओं में शुमार आदित्य रॉय कपूर का आज जन्मदिन है। आदित्य का जन्म 16 नवंबर 1985 में मुंबई शहर में हुआ था। एक्टिंग का आदित्य को ऐसा कोई खास शौक तो नहीं था और न ही आदित्य ने इसकी कोई खास ट्रेनिंग ली है। एक्टिंग का हुनर तो आदित्य को खानदान से मिला हुआ है। दरअसल आदित्य के दादाजी रघुपति रॉय कपूर एक फ़िल्म प्रोड्यूसर थे और 1940 के दशक में वो फिल्में प्रोड्यूस किया करते थे। आदित्य की मां सैलोम रॉय कपूर भी ग्लेमर वर्ल्ड से जुड़ी हुई थीं। वहीं अगर बात करें इनके दोनों भाइयों की तो इनके बड़े भाई सिद्धार्थ रॉय कपूर यूटीवी मोशन पिक्चर्स के सीईओ हैं और इनके दूसरे भाई क्रुणाल रॉय कपूर भी एक्टर हैं। ऐसे में आदित्य को एक्टिंग का हुनर घर से ही प्राप्त हुआ है।
बचपन में आदित्य (Aditya Roy Kapur want to become a cricketer) का सपना था कि वो एक क्रिकेटर बनें। मगर फिर बाद में उन्होंने अपना करियर बदल लिया और एक्टिंग की दुनिया में आ गए। आदित्य ने मुंबई के सेंट जेवियर्स कॉलेज से डिग्री हासिल की और इसके बाद उन्होंने वी चैनल पर VJ के तौर पर नौकरी की। फिर जब आदित्य का मन यहां से भर गया तो उन्होंने बॉलीवुड में एंट्री लेने का मन बना लिया।
● 2009 में किया था बॉलीवुड में डेब्यू:-
आदित्य (Aditya Roy Kapur debut Movie) ने वर्ष 2009 में आई फ़िल्म 'लंदन ड्रीम्स' से बॉलीवुड में डेब्यू किया था। इस फ़िल्म में उनके साथ बड़े- बड़े सुपरस्टार थे, जिसके चलते उन्हें ज्यादा पॉपुलैरिटी नहीं मिली। इसके बाद 2010 में आदित्य 'एक्शन रीप्ले' में नज़र आए। फिर 'गुजारिश' में भी आदित्य ने काम किया, लेकिन जिस सफलता की वो तलाश कर रहे थे, उन्हें मिली नहीं। फिर साल 2013 में फ़िल्म आई 'आशिक़ी 2'। इसके बाद से तो आदित्य छा गए। इस फ़िल्म के गाने के तो क्या ही कहने। हर तरफ बस इसी फिल्म के चर्चे हुआ करते थे। इसके बाद आदित्य को बेहतरीन एक्टर के रूप में जाने लगा। आशिक़ी 2 के बाद आदित्य ने कई फिल्मों में दमदार अभिनय करके लोगों को अपना दीवाना बनाया जैसे 'दावत-ए-इश्क', 'फितूर', 'डियर ज़िंदगी', 'कलंक', 'सड़क 2', 'मलंग' आदि।